14-jarige skuldig aan verkragting | Maroela Media
'n 14-jarige seun van Mpumalanga is skuldig bevind aan die verkragting van 'n negejarige meisie in 2012.
Die gr. 7-leerder, wie se naam nie bekend gemaak mag word nie aangesien hy minderjarig is, is Woensdag in die Nelspruit-streekshof skuldig bevind.
Hy is op 8 Mei 2012 in hegtenis geneem nadat hy op heter daad betrap is terwyl hy die meisie verkrag het. Hy was 12 jaar oud ten tyde van die voorval. Die seun het onskuldig gepleit op aanklagte van aanranding en verkragting.
Landdros André Geldenhuys het gesê die minderjarige het die hof probeer mislei deur telkemale sy getuienis te verander. Geldenhuys het gesê al is die beskuldigde minderjarig het hy aan die hof gesê hy weet wat verkragting beteken. Volgens Geldenhuys het die staat sy saak bo redelike twyfel bewys.
Die seun is in die sorg van sy oom vrygelaat en die saak tot 28 Mei uitgestel vir 'n voorvonnisverhoor.
Julle het al die berig geplaas. Tekort aan materiaal?
Goeie christen genade ….. nog pure kind & nat agter die ore & hy woeker reeds met hormone wat hom pla … aaai , dit is skokkend om sulke berigte elke dag te lees oor hoe vroeg jong kinders seksueel aktief is ….